ilsp/mcqa_greek_asep huggingface dataset:
Ερώτηση: Η σύγκλιση συλλογικού οργάνου διοίκησης Ν.Π.Δ.Δ. είναι υποχρεωτική εάν:
α. Εγγράφως το αιτηθεί το $1/2$ τουλάχιστον του συνόλου των τακτικών του μελών, προσδιορίζοντας και το προς συζήτηση θέμα
β. Το αιτηθεί καθ' οιοδήποτε τρόπο το $1/3$ τουλάχιστον του συνόλου των τακτικών μελών του
γ. Εγγράφως το αιτηθεί το $1/3$ τουλάχιστον του συνόλου των τακτικών μελών του, προσδιορίζοντας και το προς συζήτηση θέμα
δ. Εγγράφως το αιτηθεί το εποπτεύον του Ν.Π.Δ.Δ. όργανο
Σωστή απάντηση: γ. Εγγράφως το αιτηθεί το 1/3 τουλάχιστον του συνόλου των τακτικών μελών του, προσδιορίζοντας και το προς συζήτηση θέμα
Ερώτηση: Η ψηφοφορία μελών συλλογικού οργάνου επί θέματος ημερήσιας διάταξης είναι:
α. Φανερή, εκτός αν ο νόμος ορίζει διαφορετικά
β. Μυστική, εκτός αν ο νόμος ορίζει διαφορετικά
γ. Φανερή ή μυστική ανάλογα με το είδος του προς ψήφιση θέματος
δ. Αποκλειστικά μυστική
Σωστή απάντηση: α. Φανερή, εκτός αν ο νόμος ορίζει διαφορετικά
Ερώτηση: Στην περίπτωση ισοψηφίας μελών απόφασης συλλογικού οργάνου διοίκησης με μυστική ψηφοφορία:
α. Φανερώνει ο/η Πρόεδρος την ψήφο του/της, η οποία και θα υπερισχύσει
β. Επαναλαμβάνεται μία ακόμη φορά η ψηφοφορία και τυχόν νέα ισοψηφία ισοδυναμεί με αποδοχή
γ. Επαναλαμβάνεται μία ακόμα φορά η ψηφοφορία και τυχόν νέα ισοψηφία οδηγεί σε νέα φανερή ψηφοφορία
δ. Επαναλαμβάνεται μία ακόμη φορά η ψηφοφορία και τυχόν νέα ισοψηφία ισοδυναμεί με απόρριψη
Σωστή απάντηση: δ. Επαναλαμβάνεται μία ακόμη φορά η ψηφοφορία και τυχόν νέα ισοψηφία ισοδυναμεί με απόρριψη
Ερώτηση: Η μη αναγραφή στο πρακτικό συλλογικού οργάνου διοίκησης της πράξης συγκρότησής του:
α. Δεν επηρεάζει τη νομιμότητα της σύνθεσης του οργάνου και ως εκ τούτου και το κύρος της απόφασης
β. Επηρεάζει το κύρος της απόφασης του οργάνου, η οποία θα πάσχει ακυρότητας λόγω μη νόμιμης λειτουργίας του
γ. Επηρεάζει τη νομιμότητα σύνθεσης του οργάνου λόγω ουσιώδους τυπικής ελλείψεως
δ. Δεν επηρεάζει τη νομιμότητα σύνθεσης του οργάνου αρκεί σε επόμενο πρακτικό να αναγράφεται
Σωστή απάντηση: α. Δεν επηρεάζει τη νομιμότητα της σύνθεσης του οργάνου και ως εκ τούτου και το κύρος της απόφασης
Ερώτηση: Σε πενταμελές συλλογικό όργανο διοίκησης, εάν κάποιο μέλος εκλείψει:
α. Δεν είναι δυνατή η λειτουργία του καθόσον δεν υφίσταται απαρτία
β. Είναι δυνατή η λειτουργία του όχι όμως πέραν του τριμήνου
γ. Είναι δυνατή η λειτουργία του μέχρι τη λήξη της θητείας του συλλογικού οργάνου
δ. Είναι δυνατή η λειτουργία του όχι όμως πέραν του διμήνου
Σωστή απάντηση: β. Είναι δυνατή η λειτουργία του όχι όμως πέραν του τριμήνου
Ερώτηση: Η γραμματέας συλλογικού οργάνου παραλείπει να αποστείλει σε δύο τακτικά μέλη του οργάνου την πρόσκληση με την ημερήσια διάταξη για τη συνεδρίαση του οργάνου:
α. Η συνεδρίαση είναι νόμιμη εάν παρίστανται όλα τα υπόλοιπα μέλη και σχηματίζουν απαρτία
β. Η συνεδρίαση είναι νόμιμη εάν παρίστανται τα αναπληρωματικά μέλη των δύο τακτικών μελών που δεν προσκλήθηκαν
γ. Η συνεδρίαση είναι νόμιμη εάν τα δύο τακτικά μέλη παρίστανται παρόλο που δεν προσκλήθηκαν
δ. Η συνεδρίαση είναι παράνομη σε κάθε περίπτωση διότι η πρόσκληση όλων των μελών είναι ουσιώδης τύπος της διαδικασίας
Σωστή απάντηση: γ. Η συνεδρίαση είναι νόμιμη εάν τα δύο τακτικά μέλη παρίστανται παρόλο που δεν προσκλήθηκαν
Ερώτηση: Σε ποια από τις κατωτέρω περιπτώσεις το αποφασίζον όργανο μπορεί να εκδώσει πράξη διαφορετικού περιεχομένου από την άποψη του γνωμοδοτικού οργάνου και η πράξη αυτή να μην είναι ακυρωτέα εξ αυτού του λόγου;
α. Στην περίπτωση της θετικής σύμφωνης γνώμης, καθώς και στην περίπτωση της απλής γνώμης
β. Στην περίπτωση της αρνητικής σύμφωνης γνώμης
γ. Στην περίπτωση της θετικής σύμφωνης γνώμης, στην περίπτωση της απλής γνώμης καθώς και στην περίπτωση της αρνητικής σύμφωνης γνώμης
δ. Σε καμία από τις λοιπές απαντήσεις
Σωστή απάντηση: α. Στην περίπτωση της θετικής σύμφωνης γνώμης, καθώς και στην περίπτωση της απλής γνώμης
Ερώτηση: Έκδοση πράξης κατ' εξουσιοδότηση υπογραφής λογίζεται ως:
α. Πράξη του εξουσιοδοτούμενου οργάνου
β. Πράξη του εξουσιοδοτούντος οργάνου
γ. Πράξη του εξουσιοδοτούμενου οργάνου μέχρι την έγκριση αυτής από το εξουσιοδοτόν όργανο
δ. Πράξη του εξουσιοδοτούμενου οργάνου υποδεέστερης τυπικής ισχύος
Σωστή απάντηση: β. Πράξη του εξουσιοδοτούντος οργάνου
Ερώτηση: Πριν την έκδοση δυσμενούς για τον/η διοικούμενο/η διοικητικής πράξης κατά δέσμια αρμοδιότητα του οργάνου:
α. Οφείλει το διοικητικό όργανο να προβεί σε ερώτημα προς τον/ην ιεραρχικά προϊστάμενο/η του εάν θα πρέπει να κληθεί σε προηγούμενη ακρόαση ο/η διοικούμενος/η
β. Πρέπει ο/η διοικούμενος/η να ενημερωθεί προφορικά για την επικείμενη δυσμενή πράξη
γ. Δεν απαιτείται προηγούμενη κλήση του/της διοικουμένου/ης σε ακρόαση
δ. Απαιτείται σε κάθε ενέργεια της διοίκησης προηγούμενη κλήση του/της διοικουμένου/ης σε ακρόαση
Σωστή απάντηση: γ. Δεν απαιτείται προηγούμενη κλήση του/της διοικουμένου/ης σε ακρόαση
Ερώτηση: Στην περίπτωση συναρμοδιότητας οργάνων για την έκδοση πράξης, η έλλειψη υπογραφής του ενός οργάνου καθιστά την πράξη:
α. Ανυπόστατη, ως σχέδιο αυτής
β. Νομικά πλημμελή μέχρι την έγκρισή της από όργανο που είναι ιεραρχικά ανώτερο από αυτό του οποίου ελλείπει η υπογραφή
γ. Εκτελεστή
δ. Ακυρωτέα
Σωστή απάντηση: α. Ανυπόστατη, ως σχέδιο αυτής
Ερώτηση: Η διοικητική εποπτεία:
α. Προβλέπεται από ειδικές διατάξεις
β. Δεν είναι σύννομη
γ. Τεκμαίρεται
δ. Αντιβαίνει στο Σύνταγμα
Σωστή απάντηση: α. Προβλέπεται από ειδικές διατάξεις
Ερώτηση: Ο ιεραρχικός έλεγχος στη δημόσια διοίκηση:
α. Εφαρμόζεται στα υπουργεία αλλά όχι στο εσωτερικό των ΟΤΑ και άλλων ΝΠΔΔ
β. Ασκείται αποκλειστικά από τους πολιτικούς προϊσταμένους των διοικητικών υπηρεσιών
γ. Ασκείται από κάθε ιεραρχικώς προϊστάμενο πρόσωπο
δ. Ασκείται μόνον όταν προβλέπεται ειδικά από τον οργανισμό της υπηρεσίας
Σωστή απάντηση: γ. Ασκείται από κάθε ιεραρχικώς προϊστάμενο πρόσωπο
Ερώτηση: Ποιες από τις κατωτέρω αναφερόμενες περιπτώσεις περιλαμβάνονται στην έννοια του ιεραρχικού ελέγχου;
α. Η περίπτωση του προληπτικού και του κατασταλτικού ελέγχου
β. Η περίπτωση του ελέγχου σκοπιμότητας και νομιμότητας
γ. Η περίπτωση της ιεραρχικής υποκατάστασης, όταν ρητά προβλέπεται σε διάταξη νόμου
δ. Όλες οι λοιπές απαντήσεις
Σωστή απάντηση: δ. Όλες οι λοιπές απαντήσεις
Ερώτηση: Ποιο από τα παρακάτω είναι διφυές νομικό πρόσωπο:
α. Η Ολομέλεια Δικηγορικών Συλλόγων Ελλάδας
β. Η Εθνική Αρχή Διαφάνειας
γ. Οι συνταγματικά κατοχυρωμένες Ανεξάρτητες Αρχές
δ. Η Τράπεζα της Ελλάδος
Σωστή απάντηση: δ. Η Τράπεζα της Ελλάδος
Ερώτηση: Οι συνταγματικά κατοχυρωμένες Ανεξάρτητες Αρχές υπόκεινται:
α. Σε ιεραρχικό έλεγχο
β. Σε κοινοβουλευτικό και δικαστικό έλεγχο
γ. Σε διοικητική εποπτεία
δ. Μόνο σε δικαστικό έλεγχο
Σωστή απάντηση: β. Σε κοινοβουλευτικό και δικαστικό έλεγχο
Ερώτηση: Όργανα Διοίκησης της Εθνικής Αρχής Διαφάνειας (ΕΑΔ) είναι το :
α. Συμβούλιο Διοίκησης και ο/η Εθνικός/ή Συντονιστής/ίστρια
β. Συμβούλιο Διοίκησης και ο/η Διοικητής/ήτρια
γ. Διοικητικό Συμβούλιο και ο/η Ειδικός/ή Γραμματέας
δ. Διοικητικό Συμβούλιο και ο/η Γενικός/ή Επιθεωρητής/ήτρια
Σωστή απάντηση: β. Συμβούλιο Διοίκησης και ο/η Διοικητής/ήτρια
Ερώτηση: Ποιο ή ποια από τα κατωτέρω όργανα ασκούν συμβουλευτικές ή αποφασιστικές αρμοδιότητες για τη διοίκηση;
α. Το Νομικό Συμβούλιο του Κράτους
β. Το Συμβούλιο της Επικρατείας και το Ελεγκτικό Συνέδριο
γ. Το Ελεγκτικό Συνέδριο και το Νομικό Συμβούλιο του Κράτους
δ. Το Συμβούλιο της Επικρατείας, το Ελεγκτικό Συνέδριο και το Νομικό Συμβούλιο του Κράτους
Σωστή απάντηση: δ. Το Συμβούλιο της Επικρατείας, το Ελεγκτικό Συνέδριο και το Νομικό Συμβούλιο του Κράτους
Ερώτηση: Αποτελεί αρχή που διέπει τον κρατικό προϋπολογισμό:
α. Η αρχή της ενότητας
β. Η αρχή της κρατικής κυριαρχίας
γ. Η αρχή της χρηστής διοίκησης
δ. Η αρχή της προστατευομένης εμπιστοσύνης του/της διοικουμένου/ης
Σωστή απάντηση: α. Η αρχή της ενότητας
Ερώτηση: Σε τι συνίσταται η κατά το Σύνταγμα μειωμένη δημοσιονομική πρωτοβουλία της Βουλής:
α. Στη μη δυνατότητά της με πρόταση νόμου να αυξήσει σε βάρος του Δημοσίου κρατικές δαπάνες, που προορίζονται για μισθό, σύνταξη ή γενικά για όφελος κάποιου προσώπου
β. Στην αρχή της φειδωλής διαχείρισης, που πρέπει να διέπει τον προϋπολογισμό της
γ. Στην αρχή της ισοσκέλισης μεταξύ εσόδων και δαπανών του προϋπολογισμού της
δ. Όλες οι λοιπές απαντήσεις
Σωστή απάντηση: α. Στη μη δυνατότητά της με πρόταση νόμου να αυξήσει σε βάρος του Δημοσίου κρατικές δαπάνες, που προορίζονται για μισθό, σύνταξη ή γενικά για όφελος κάποιου προσώπου
Ερώτηση: Το κώλυμα συμφέροντος δημοσίου/ας υπαλλήλου:
α. Δεν θίγει το κύρος της διοικητικής πράξης που εκδίδεται από τον υπάλληλο
β. Ενεργοποιείται μόνον εφόσον υποβληθεί σχετικό αίτημα εξαίρεσης από το/ην διοικούμενο/η κατά του υπαλλήλου
γ. Δεν υφίσταται όταν υπάλληλοι με στενές συγγενικές σχέσεις συμμετέχουν στο ίδιο συλλογικό όργανο της διοίκησης
δ. Ισχύει οποτεδήποτε ο/η υπάλληλος έχει έκδηλο συμφέρον από την έκβαση μιας υπόθεσης
Σωστή απάντηση: δ. Ισχύει οποτεδήποτε ο/η υπάλληλος έχει έκδηλο συμφέρον από την έκβαση μιας υπόθεσης
Ερώτηση: Το αρμόδιο διοικητικό όργανο εκδίδει πράξη με την οποία ο Α, δημόσιος υπάλληλος, τίθεται σε αυτοδίκαιη αργία λόγω άσκησης κατά αυτού ποινικής δίωξης. Επιβάλλεται πριν τη λήψη του εν λόγω μέτρου η ακρόαση του Α;
α. Δεν απαιτείται προηγούμενη ακρόαση, διότι η θέση σε αργία αποτελεί πράξη δέσμιας αρμοδιότητας
β. Απαιτείται προηγούμενη ακρόαση, διότι η θέση σε αργία αποτελεί δυσμενές μέτρο
γ. Απαιτείται προηγούμενη ακρόαση, διότι η θέση σε αργία αποτελεί πράξη διακριτικής ευχέρειας
δ. Δεν απαιτείται προηγούμενη ακρόαση μόνον στην περίπτωση που ο Α έχει εκθέσει εγγράφως τις απόψεις του με υπόμνημα προς το αρμόδιο για τη θέση του σε αργία όργανο
Σωστή απάντηση: α. Δεν απαιτείται προηγούμενη ακρόαση, διότι η θέση σε αργία αποτελεί πράξη δέσμιας αρμοδιότητας
Ερώτηση: Η μονιμότητα:
α. Αναφέρεται στις/ους δημόσιες/ους υπαλλήλους και τις/τους καθηγήτριες/ητές των Ανώτατων Εκπαιδευτικών Ιδρυμάτων (ΑΕΙ), ενώ η ισοβιότητα αφορά στις/ους δικαστικές/ούς λειτουργούς
β. Δεν ταυτίζεται με την ισοβιότητα
γ. Και η ισοβιότητα είναι ταυτόσημες έννοιες. Η μόνη διαφορά τους έγκειται στο ότι η πρώτη αφορά τις/τους δημόσιες/ους υπαλλήλους, ενώ η δεύτερη αναφέρεται στις/ους δικαστικές/ούς λειτουργούς και τις/τους καθηγήτριες/ητές των Ανώτατων Εκπαιδευτικών Ιδρυμάτων (ΑΕΙ)
δ. Είναι έννοια ταυτόσημη με την ισοβιότητα
Σωστή απάντηση: β. Δεν ταυτίζεται με την ισοβιότητα
Ερώτηση: Η υποχρέωση κλήσης σε απολογία του/της πειθαρχικώς εγκαλουμένου/ης:
α. Δεν είναι κατοχυρωμένη, αλλά νομολογιακώς προβλεπόμενη υποχρέωση
β. Είναι συνταγματικώς κατοχυρωμένη υποχρέωση
γ. Είναι συνταγματικώς και νομοθετικώς κατοχυρωμένη υποχρέωση
δ. Είναι εθιμική υποχρέωση
Σωστή απάντηση: γ. Είναι συνταγματικώς και νομοθετικώς κατοχυρωμένη υποχρέωση
Ερώτηση: Ο παράνομος διορισμός δημόσιου/ας υπαλλήλου λόγω επιγενομένης διαπίστωσης έλλειψης ιθαγένειας:
α. Δεν επιτρέπεται να ανακληθεί
β. Ανακαλείται ελευθέρως
γ. Ανακαλείται κατ΄ αρχήν εντός διετίας
δ. Ανακαλείται μόνον εκ λόγων δημόσιου συμφέροντος
Σωστή απάντηση: β. Ανακαλείται ελευθέρως
Ερώτηση: Ο δόλιος διορισμός δημόσιου/ας υπαλλήλου:
α. Δεν επιτρέπεται να ανακληθεί
β. Ανακαλείται ελευθέρως και ανεξαρτήτως παρέλευσης χρόνου
γ. Ανακαλείται κατ΄ αρχήν εντός διετίας
δ. Ανακαλείται μόνον εκ λόγων δημόσιου συμφέροντος
Σωστή απάντηση: β. Ανακαλείται ελευθέρως και ανεξαρτήτως παρέλευσης χρόνου
Ερώτηση: Όταν υπάλληλος φυλακιστεί, τίθεται σε:
α. Αργία
β. Διαθεσιμότητα
γ. Παύση
δ. Προσωρινή απόλυση
Σωστή απάντηση: α. Αργία
Ερώτηση: Η ανάκριση:
α. Εντάσσεται στην πειθαρχική διαδικασία
β. Δεν εντάσσεται στην πειθαρχική διαδικασία
γ. Άλλοτε εντάσσεται και άλλοτε δεν εντάσσεται στην πειθαρχική διαδικασία
δ. Είναι πράξη της προδικασίας
Σωστή απάντηση: α. Εντάσσεται στην πειθαρχική διαδικασία
Ερώτηση: Η επιλογή σε θέση Προϊσταμένου/ης έχει την έννοια:
α. Της ανάληψης καθηκόντων ευθύνης
β. Της ανάθεσης πρόσθετων καθηκόντων
γ. Της βαθμολογικής εξέλιξης
δ. Της αλλαγής φορέα
Σωστή απάντηση: α. Της ανάληψης καθηκόντων ευθύνης
Ερώτηση: Ο/Η υπάλληλος επί θητεία που υπηρετεί στο Δημόσιο:
α. Χαίρει μονιμότητας
β. Δεν χαίρει μονιμότητας
γ. Χαίρει εγγυήσεων ανάλογων της μονιμότητας
δ. Χαίρει των εγγυήσεων της μονιμότητας κατά την διάρκεια της θητείας του
Σωστή απάντηση: δ. Χαίρει των εγγυήσεων της μονιμότητας κατά την διάρκεια της θητείας του
Ερώτηση: Το Σύνταγμά μας προβλέπει:
α. Την αρμοδιότητα των ΟΤΑ για τον χωροταξικό σχεδιασμό
β. Την επιβολή πειθαρχικών ποινών στους αιρετούς από διοικητικά δικαστήρια
γ. Την άμεση εκλογή των αιρετών
δ. Τη δημιουργία αναγκαστικών συνδέσμων ΟΤΑ
Σωστή απάντηση: δ. Τη δημιουργία αναγκαστικών συνδέσμων ΟΤΑ
Ερώτηση: Γενική αρμοδιότητα έχει στους δήμους:
α. Ο/Η δήμαρχος
β. Το δημοτικό συμβούλιο
γ. Η δημοτική επιτροπή
δ. Ο/Η κάθε αντιδήμαρχος για τον τομέα ευθύνης του/της
Σωστή απάντηση: β. Το δημοτικό συμβούλιο
Ερώτηση: Η προσβολή αποφάσεων του Δημάρχου με προσφυγή:
α. Μπορεί να γίνει από οποιοδήποτε πρόσωπο χωρίς να απαιτείται έννομο συμφέρον
β. Γίνεται ενώπιον του/της Γραμματέα/ως της οικείας Αποκεντρωμένης Διοίκησης
γ. Γίνεται ενώπιον της Ειδικής Επιτροπής Εποπτείας
δ. Γίνεται απευθείας στα τακτικά διοικητικά δικαστήρια
Σωστή απάντηση: β. Γίνεται ενώπιον του/της Γραμματέα/ως της οικείας Αποκεντρωμένης Διοίκησης
Ερώτηση: Οι αντιπεριφερειάρχες:
α. Εκλέγονται άμεσα στο αξίωμά τους
β. Δεν ασκούν αρμοδιότητες του περιφερειακού συμβουλίου
γ. Συμμετέχουν όλοι/ες στην περιφερειακή επιτροπή
δ. Δεν είναι μέλη του περιφερειακού συμβουλίου
Σωστή απάντηση: β. Δεν ασκούν αρμοδιότητες του περιφερειακού συμβουλίου
Ερώτηση: Η διοικητική διαίρεση της Ελλάδας διαμορφώνεται με κριτήριο:
α. Την τοπική ιστορία κάθε περιοχής
β. Με βάση της εντολές της Ευρωπαϊκής Ένωσης
γ. Τις γεωοικονομικές, κοινωνικές και συγκοινωνιακές συνθήκες
δ. Την επιθυμία των κατοίκων της περιοχής
Σωστή απάντηση: γ. Τις γεωοικονομικές, κοινωνικές και συγκοινωνιακές συνθήκες
Ερώτηση: Η αρχή της διαφάνειας κατά τη διαχείριση των πόρων της τοπικής αυτοδιοίκησης:
α. Επιτρέπει τον έλεγχο σκοπιμότητας ειδικά ως προς την οικονομική διαχείριση των ΟΤΑ
β. Συνεπάγεται την υποχρεωτική διαχείριση των λογαριασμών τους από την Τράπεζα της Ελλάδος
γ. Συνεπάγεται υποχρεώσεις δημοσιότητας προς το κοινό και ανακοίνωσης σχετικών πληροφοριών σε κρατικές αρχές
δ. Καλύπτεται μέσω των δημοσιονομικών ελέγχων που ασκούν τα όργανα του Ελεγκτικού Συνεδρίου
Σωστή απάντηση: γ. Συνεπάγεται υποχρεώσεις δημοσιότητας προς το κοινό και ανακοίνωσης σχετικών πληροφοριών σε κρατικές αρχές
Ερώτηση: Ως Γραμματέας Αποκεντρωμένης Διοίκησης μπορεί να επιλεγεί:
α. Τόσο δημόσιος/α υπάλληλος όσο και ιδιώτης
β. Μόνο ιδιώτης
γ. Μόνον δημόσιος/α υπάλληλος
δ. Καταρχήν δημόσιος/α υπάλληλος και κατ' εξαίρεση ιδιώτης
Σωστή απάντηση: α. Τόσο δημόσιος/α υπάλληλος όσο και ιδιώτης
Ερώτηση: Στις τοπικές υποθέσεις περιλαμβάνονται, μεταξύ άλλων, τα ακόλουθα πεδία δημόσιας πολιτικής:
α. Ανάπτυξη, περιβάλλον, απασχόληση, παιδεία, πολιτική προστασία
β. Ανάπτυξη, απασχόληση, πολιτισμός, δημόσια τάξη, δικαιοσύνη
γ. Περιβάλλον, πολιτισμός, αθλητισμός, πολιτική προστασία, δημόσια τάξη
δ. Αθλητισμός, παιδεία, δικαιοσύνη, κοινωνική αλληλεγγύη, αγροτική ανάπτυξη
Σωστή απάντηση: α. Ανάπτυξη, περιβάλλον, απασχόληση, παιδεία, πολιτική προστασία
Ερώτηση: Τα νομικά πρόσωπα δημοσίου δικαίου:
α. Έχουν διοικητική και περιουσιακή αυτοτέλεια
β. Δεν έχουν διοικητική αυτοτέλεια
γ. Ιδρύονται και από την ιδιωτική πρωτοβουλία
δ. Διέπονται από την αρχή του κλειστού αριθμού
Σωστή απάντηση: α. Έχουν διοικητική και περιουσιακή αυτοτέλεια
Ερώτηση: ΔΕΝ αποτελεί είδος αρμοδιότητας διοικητικού οργάνου:
α. Συλλογική
β. Γνωμοδοτική
γ. Αποφασιστική
δ. Παρεμπίπτουσα
Σωστή απάντηση: δ. Παρεμπίπτουσα
Ερώτηση: ΔΕΝ αποτελεί είδος γνώμης στα πλαίσια γνωμοδοτικής διαδικασίας:
α. Πρόταση
β. Σύμφωνη
γ. Απλή
δ. Συντρέχουσα
Σωστή απάντηση: δ. Συντρέχουσα
Ερώτηση: Η επανεξέταση κατά νόμο και κατ' ουσίαν πράξης από άλλο διοικητικό όργανο από αυτό που την εξέδωσε και το οποίο δύναται να την ακυρώσει εν όλω ή εν μέρει ή να την τροποποιήσει τελείται κατά την άσκηση:
α. Ειδικής διοικητικής προσφυγής
β. Αίτησης θεραπείας
γ. Αίτησης ακυρώσεως
δ. Ενδικοφανούς προσφυγής
Σωστή απάντηση: δ. Ενδικοφανούς προσφυγής
Ερώτηση: Στην περίπτωση άσκησης ποιας διοικητικής προσφυγής διενεργείται μόνο έλεγχος νομιμότητας της διοικητικής πράξης:
α. Της ειδικής
β. Της ενδικοφανούς
γ. Και της ειδικής και της ενδικοφανούς
δ. Σε καμία από τις λοιπές απαντήσεις
Σωστή απάντηση: α. Της ειδικής
Ερώτηση: Η αρνητική σύμφωνη γνώμη, εφόσον δεν ακολουθήσει η πράξη του αποφασίζοντος οργάνου, είναι:
α. Εκτελεστή πράξη
β. Μη εκτελεστή πράξη
γ. Διαπιστωτική πράξη
δ. Διαδικαστική ενέργεια
Σωστή απάντηση: α. Εκτελεστή πράξη
Ερώτηση: Υπάρχει κάποια από τις τρεις ιδρυτικές των Ευρωπαϊκών Κοινοτήτων συνθήκες που να ισχύει μέχρι και σήμερα;
α. Όχι, καμία
β. Ναι, η Συνθήκη για την Ευρωπαϊκή Κοινότητα Άνθρακα και Χάλυβα (ΕΚΑΧ)
γ. Ναι, η Συνθήκη για την Ευρωπαϊκή Οικονομική Κοινότητα (ΕΟΚ)
δ. Ναι, η Συνθήκη για την Ευρωπαϊκή Κοινότητα Ατομικής Ενέργειας (ΕΚΑΕ)
Σωστή απάντηση: δ. Ναι, η Συνθήκη για την Ευρωπαϊκή Κοινότητα Ατομικής Ενέργειας (ΕΚΑΕ)
Ερώτηση: Πόσα είναι σήμερα τα κράτη μέλη της Ευρωπαϊκής Ένωσης;
α. Είκοσι τρία (23)
β. Είκοσι επτά (27)
γ. Είκοσι οχτώ (28)
δ. Τριάντα (30)
Σωστή απάντηση: β. Είκοσι επτά (27)
Ερώτηση: Ποιο από τα παρακάτω κράτη-μέλη της Ευρωπαϊκής Ένωσης ΔΕΝ είναι μέλος της ζώνης Σένγκεν;
α. Η Κροατία
β. Η Κύπρος
γ. Η Σουηδία
δ. Η Φινλανδία
Σωστή απάντηση: β. Η Κύπρος
Ερώτηση: Σε ποιον από τους παρακάτω διεθνείς οργανισμούς είναι μέλος η Ευρωπαϊκή Ένωση;
α. Στον Οργανισμό Ηνωμένων Εθνών (ΟΗΕ)
β. Στον Παγκόσμιο Οργανισμό Εμπορίου (ΠΟΕ)
γ. Στον Οργανισμό του Συμφώνου του Βορείου Ατλαντικού (ΝΑΤΟ)
δ. Στον Οργανισμό Οικονομικής Συνεργασίας και Ανάπτυξης (ΟΟΣΑ)
Σωστή απάντηση: β. Στον Παγκόσμιο Οργανισμό Εμπορίου (ΠΟΕ)
Ερώτηση: Οι πολίτες της Ευρωπαϊκής Ένωσης που διαμένουν σε κράτος διαφορετικό από εκείνο της ιθαγένειάς τους:
α. Έχουν το δικαίωμα εκλέγειν και εκλέγεσθαι στις δημοτικές και στις ευρωπαϊκές εκλογές
β. Έχουν το δικαίωμα εκλέγειν και εκλέγεσθαι στις δημοτικές, όχι όμως στις ευρωπαϊκές εκλογές
γ. Έχουν το δικαίωμα εκλέγειν και εκλέγεσθαι στις ευρωπαϊκές, όχι όμως στις δημοτικές εκλογές
δ. Δεν έχουν το δικαίωμα εκλέγειν και εκλέγεσθαι στις δημοτικές και στις ευρωπαϊκές εκλογές
Σωστή απάντηση: α. Έχουν το δικαίωμα εκλέγειν και εκλέγεσθαι στις δημοτικές και στις ευρωπαϊκές εκλογές
Ερώτηση: Οι ελευθερίες της εσωτερικής αγοράς δεν περιλαμβάνουν:
α. Την ελεύθερη κυκλοφορία κεφαλαίων
β. Την ελευθερία του επιχειρείν
γ. Την ελευθερία εγκατάστασης
δ. Την ελεύθερη κυκλοφορία εμπορευμάτων
Σωστή απάντηση: β. Την ελευθερία του επιχειρείν
Ερώτηση: Το απορρέον από την ιθαγένεια της Ευρωπαϊκής Ένωσης δικαίωμα ελεύθερης κυκλοφορίας και διαμονής στην επικράτεια των κρατών-μελών επιτρέπεται να περιορισθεί για λόγους:
α. Δημόσιας τάξης και δημόσιας υγείας
β. Δημόσιας τάξης, δημόσιας ασφάλειας και δημόσιας υγείας
γ. Δημόσιας τάξης και δημόσιας ηθικής
δ. Δημόσιας ασφάλειας και δημόσιας υγείας
Σωστή απάντηση: β. Δημόσιας τάξης, δημόσιας ασφάλειας και δημόσιας υγείας
Ερώτηση: Σε ποιον από τους παρακάτω τομείς πολιτικής η Ευρωπαϊκή Ένωση διαθέτει συντρέχουσα αρμοδιότητα:
α. Προστασία και βελτίωση της ανθρώπινης υγείας
β. Πολιτική προστασία
γ. Νομισματική πολιτική
δ. Εσωτερική αγορά
Σωστή απάντηση: δ. Εσωτερική αγορά
Ερώτηση: Στους τομείς των μεταφορών και της ενέργειας:
α. Η Ευρωπαϊκή Ένωση έχει αποκλειστική αρμοδιότητα
β. Η Ευρωπαϊκή Ένωση έχει συντρέχουσα αρμοδιότητα με τα κράτη μέλη
γ. Η Ευρωπαϊκή Ένωση στερείται αρμοδιότητας.
δ. Η Ευρωπαϊκή Ένωση έχει αρμοδιότητα να αναλαμβάνει δράσεις για να υποστηρίζει, να συμπληρώνει ή να συντονίζει τη δράση των κρατών μελών
Σωστή απάντηση: β. Η Ευρωπαϊκή Ένωση έχει συντρέχουσα αρμοδιότητα με τα κράτη μέλη
Ερώτηση: Στην Ευρωπαϊκή Ένωση, η οικονομική πολιτική αποτελεί τομέα:
α. Αποκλειστικής εθνικής αρμοδιότητας
β. Αποκλειστικής αρμοδιότητας της Ευρωπαϊκής Ένωσης
γ. Συντρέχουσας αρμοδιότητας Ένωσης και κρατών μελών
δ. Εθνικής αρμοδιότητας όπου η Ευρωπαϊκή Ένωση αναπτύσσει συντονιστική δράση
Σωστή απάντηση: δ. Εθνικής αρμοδιότητας όπου η Ευρωπαϊκή Ένωση αναπτύσσει συντονιστική δράση
Ερώτηση: Ο προϋπολογισμός της Ευρωπαϊκής Ένωσης:
α. Καταρτίζεται από το Ευρωπαϊκό Κοινοβούλιο και εκτελείται από την Ευρωπαϊκή Επιτροπή σε συνεργασία με τα κράτη-μέλη
β. Καταρτίζεται από το Ευρωπαϊκό Κοινοβούλιο και το Συμβούλιο των Υπουργών και εκτελείται από την Ευρωπαϊκή Επιτροπή σε συνεργασία με τα κράτη-μέλη
γ. Καταρτίζεται από το Ευρωπαϊκό Συμβούλιο και εκτελείται από την Ευρωπαϊκή Επιτροπή σε συνεργασία με τα κράτη-μέλη
δ. Καταρτίζεται από το Ευρωπαϊκό Κοινοβούλιο και την Ευρωπαϊκή Επιτροπή και εκτελείται από την Ευρωπαϊκή Επιτροπή σε συνεργασία με τα κράτη-μέλη
Σωστή απάντηση: β. Καταρτίζεται από το Ευρωπαϊκό Κοινοβούλιο και το Συμβούλιο των Υπουργών και εκτελείται από την Ευρωπαϊκή Επιτροπή σε συνεργασία με τα κράτη-μέλη
Ερώτηση: Ο Χάρτης Θεμελιωδών Δικαιωμάτων της Ευρωπαϊκής Ένωσης:
α. Δεσμεύει τα ενωσιακά όργανα αλλά και τα κρατικά όργανα όταν εφαρμόζουν ενωσιακό δίκαιο
β. Δεσμεύει τα ενωσιακά όργανα και όχι τα κρατικά όργανα
γ. Δεσμεύει τα κρατικά όργανα και όχι τα ενωσιακά όργανα
δ. Δεσμεύει μόνο τα κράτη που έχουν υπογράψει την Ευρωπαϊκή Σύμβαση των Δικαιωμάτων του Ανθρώπου (ΕΣΔΑ)
Σωστή απάντηση: α. Δεσμεύει τα ενωσιακά όργανα αλλά και τα κρατικά όργανα όταν εφαρμόζουν ενωσιακό δίκαιο
Ερώτηση: Για την προσχώρηση ενός νέου κράτους μέλους στην Ευρωπαϊκή Ένωση ΔΕΝ απαιτείται:
α. Έγκριση του Ευρωπαϊκού Κοινοβουλίου
β. Κύρωση της συνθήκης προσχώρησης από το υπό προσχώρηση κράτος σύμφωνα με τις συνταγματικές διαδικασίες του
γ. Κύρωση της συνθήκης προσχώρησης από το ελληνικό κοινοβούλιο
δ. Κύρωση της συνθήκης προσχώρησης από την Ευρωπαϊκή Επιτροπή
Σωστή απάντηση: δ. Κύρωση της συνθήκης προσχώρησης από την Ευρωπαϊκή Επιτροπή
Ερώτηση: Ποιες είναι οι πράξεις του παράγωγου δικαίου της Ένωσης;
α. Οι κανονισμοί, οι οδηγίες, οι διατάξεις και οι συστάσεις
β. Οι κανονισμοί, οι οδηγίες και οι αποφάσεις
γ. Οι κανονισμοί, οι οδηγίες, οι συστάσεις και οι γνώμες
δ. Οι κανονισμοί, οι οδηγίες, οι αποφάσεις, οι συστάσεις και οι γνώμες
Σωστή απάντηση: δ. Οι κανονισμοί, οι οδηγίες, οι αποφάσεις, οι συστάσεις και οι γνώμες
Ερώτηση: Οι ευρωπαϊκοί κανόνες δικαίου αμέσου αποτελέσματος:
α. Δεν περιέχονται ποτέ σε οδηγίες
β. Πρέπει να λαμβάνονται υπόψιν από τα εθνικά δικαστήρια των κρατών μελών ακόμη και εάν δεν έχουν μεταφερθεί ή δε έχουν μεταφερθεί ορθά στο εθνικό τους δίκαιο
γ. Παρέχουν στην Ευρωπαϊκή Επιτροπή την εξουσία να εκδίδει ατομικές αποφάσεις για συγκεκριμένες περιπτώσεις που εμπίπτουν σε αυτούς
δ. Εμπεριέχονται μόνο σε κανονισμούς
Σωστή απάντηση: β. Πρέπει να λαμβάνονται υπόψιν από τα εθνικά δικαστήρια των κρατών μελών ακόμη και εάν δεν έχουν μεταφερθεί ή δε έχουν μεταφερθεί ορθά στο εθνικό τους δίκαιο
Ερώτηση: Σε ποιο από τα παρακάτω όργανα της Ευρωπαϊκής Ένωσης ανήκει η νομοθετική πρωτοβουλία;
α. Ευρωπαϊκό Συμβούλιο
β. Ευρωπαϊκό Κοινοβούλιο
γ. Ευρωπαϊκή Επιτροπή
δ. Συμβούλιο
Σωστή απάντηση: γ. Ευρωπαϊκή Επιτροπή
Ερώτηση: Ποιο από τα παρακάτω χαρακτηριστικά ΔΕΝ διαθέτει ο Κανονισμός:
α. Έχει άμεση ισχύ
β. Έχει γενική ισχύ
γ. Δεσμεύει μόνο τα κράτη μέλη στα οποία απευθύνεται
δ. Είναι δεσμευτικός ως προς όλα του τα μέρη
Σωστή απάντηση: γ. Δεσμεύει μόνο τα κράτη μέλη στα οποία απευθύνεται
Ερώτηση: Η έκδοση ποιας από τις παρακάτω πράξεις ΔΕΝ συνιστά ορθή μεταφορά οδηγίας στο ελληνικό δίκαιο;
α. Νόμου
β. Προεδρικού Διατάγματος
γ. Κοινής Υπουργικής Απόφασης
δ. Εγκυκλίου
Σωστή απάντηση: δ. Εγκυκλίου
Ερώτηση: Η αρχή της υπεροχής του δικαίου της Ευρωπαϊκής Ένωσης σημαίνει ότι:
α. Τα εθνικά δικαστήρια κάθε κράτους μέλους οφείλουν να εφαρμόζουν άμεσα όλους τους κανόνες δικαίου της Ευρωπαϊκής Ένωσης
β. Σε περίπτωση σύγκρουσης μιας πτυχής του δικαίου της Ευρωπαϊκής Ένωσης και μιας πτυχής του εθνικού δικαίου, το δίκαιο της Ευρωπαϊκής Ένωσης υπερισχύει
γ. Διατάξεις του δικαίου της Ευρωπαϊκής Ένωσης μπορούν να ακυρώσουν εθνικές διατάξεις, οι οποίες παύουν να ισχύουν αυτομάτως
δ. Το Δικαστήριο της Ευρωπαϊκής Ένωσης έχει πάντοτε δικαιοδοσία να απαντά σε οποιοδήποτε ερώτημα του τίθεται από τα εθνικά δικαστήρια των κρατών μελών
Σωστή απάντηση: β. Σε περίπτωση σύγκρουσης μιας πτυχής του δικαίου της Ευρωπαϊκής Ένωσης και μιας πτυχής του εθνικού δικαίου, το δίκαιο της Ευρωπαϊκής Ένωσης υπερισχύει